|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. május 15 - ei**

**rendkívüli ülésére**

**Tárgy:**  Döntés a 2024. évi civil pályázati felhívásra az alapítványok által benyújtott támogatási kérelmekről

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4.§ (3) bekezdése alapján a Művelődési, Kulturális és Szociális Bizottság 45/2024. (II.26.) határozatával *(előterjesztés 1. melléklete)* döntött a civil szervezetek 2024. évi támogatására vonatkozó pályázati felhívások közzétételéről a 2024. évi költségvetésben rendelkezésre álló keretösszeg terhére.

A döntés értelmében a civil szervezetek program célú támogatásra, működési költségeinek támogatására nyújthattak be pályázatot. A program célú támogatásra fordítható keretösszeg 20.000.000 Ft-ban, a működési célú támogatásra fordítható keretösszeg 10.000.000 Ft-ban került meghatározásra a pályázati felhívás értelmében. *(A pályázati felhívások az előterjesztés 2-3. mellékleteit képezik.)*

A pályázatok elbírálásáról a Rendelet 4. § (3) bekezdés értelmében a Művelődési, Kulturális és Szociális Bizottság jogosult dönteni. Azonban a Rendelet 4.§ (4a) bekezdése alapján az alapítvány támogatására vonatkozó döntés meghozatala a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület át nem ruházható hatáskörébe tartozik. *A pályázaton induló alapítványok tekintetében a Bizottság javaslatot tesz a Képviselő-testületnek a támogatás összegére vonatkozóan.*

Program pályázatot 21, működési pályázatot pedig 15 alapítványi formában működő erzsébetvárosi civil szervezet nyújtott be. Az alapítványok részéről beérkezett pályázatok összefoglalása az előterjesztés *4-5. mellékletében* olvasható, amely tartalmazza a Bizottság felé javasolt támogatási összegeket is.

A teljes pályázati anyagot terjedelmére tekintettel az előterjesztés nem tartalmazza, az a Humánszolgáltató Irodán megtekinthető.

Tekintettel arra, hogy a Bizottság a pályázatok elbírálásáról szóló előterjesztést a képviselő-testületi ülés anyagainak postázását követően tárgyalja, ezért a Bizottság javaslatát módosító indítvány formájában terjesztem a Képviselő-testület elé.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (V.15.) határozata az alapítványok részéről benyújtott 2024. évi program célú civil pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a civil szervezetek **programjainak** támogatására kiírt 2024. évi pályázat keretében alapítványok részéről beérkezett érvényes pályázatokat **az alábbi támogatásban részesíti**:

|  |  |  |  |
| --- | --- | --- | --- |
|  | **Pályázó neve** | **Támogatás Összege** | **Megjegyzés** |

1. a támogatás kizárólag a támogatási kérelemben és a mellékletét képező költségtervben meghatározott célok fedezésére használható fel.
2. felhatalmazza a Polgármestert, hogy **a nyertes pályázókkal** a támogatási szerződést megkösse.

**Felelős:** Niedermüller Péter polgármester

**Határidő:** 1-2. pont tekintetében: 2024. május 15.

3. pont tekintetében: 2024. július 15.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (V.15.) határozata az alapítványok részéről benyújtott 2024. évi program célú civil pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a civil szervezetek **programjainak** támogatására kiírt 2024. évi pályázat keretében alapítványok részéről beérkezett alábbi pályázatokat **nem részesíti támogatásban**:

|  |  |  |
| --- | --- | --- |
|  | **Pályázó neve** | **Elutasítás oka** |

**Felelős:** Niedermüller Péter polgármester

**Határidő:** 2024. május 15.

**III.**

**Budapest Főváros VII. kerület Erzsébetváros Önkormányzata Képviselő-testületének …/2024. (V.15.) határozata az alapítványok részéről benyújtott 2024. évi működési célú civil pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a civil szervezetek **működésének** támogatására kiírt 2024. évi pályázat keretében alapítványok részéről beérkezett érvényes pályázatokat **az alábbi támogatásban részesíti:**

|  |  |  |  |
| --- | --- | --- | --- |
|  | **Pályázó neve** | **Támogatás Összege** | **Megjegyzés** |

1. a támogatás kizárólag a támogatási kérelemben és a mellékletét képező költségtervben meghatározott célok fedezésére használható fel.
2. felhatalmazza a Polgármestert, hogy **a nyertes pályázókkal** a támogatási szerződést megkösse.

**Felelős:** Niedermüller Péter polgármester

**Határidő:** 1-2. pont tekintetében 2024. május 15.

3.pont tekintetében: 2024. július 15.

**IV.**

**Budapest Főváros VII. kerület Erzsébetváros Önkormányzata Képviselő-testületének …/2024. (V.15.) határozata az alapítványok részéről benyújtott 2024. évi működési célú civil pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a civil szervezetek **működésének** támogatására kiírt 2024. évi pályázat keretében alapítványok részéről beérkezett alábbi pályázatokat **nem részesíti támogatásban**:

|  |  |  |
| --- | --- | --- |
|  | **Pályázó neve** | **Elutasítás oka** |

**Felelős:** Niedermüller Péter polgármester

**Határidő:** 2024. május 15.

Budapest, 2024. május 8.

Szücs Balázs

alpolgármester

**Mellékletek:**

1. melléklet: 45/2024. (II.26.) MKSZB határozat

2. melléklet: Pályázati felhívás civil szervezetek programjainak támogatására

3. melléklet: Pályázati felhívás civil szervezetek működési költségeinek támogatására

4. melléklet: Program pályázatok összefoglaló táblázata

5. melléklet: Működési pályázatok összefoglaló táblázata